SET ปิดลบ 6 จุด แรงขายหุ้นรายตัว เซ่นน้ำมันพุ่ง หวั่นกระทบธุรกิจ
SET ปิดลบ 6 จุด แรงขายหุ้นรายตัว หลังน้ำมันปรับตัวขึ้น หวั่นกระทบภาคธุรกิจบางส่วน แนวโน้มพรุ่งนี้คาดแกว่งไซด์เวย์ ให้แนวต้าน 1,610 จุด และแนวรับ 1,585 จุด

SET ปิดลบ 6 จุด แรงขายหุ้นรายตัว หลังน้ำมันปรับตัวขึ้น หวั่นกระทบภาคธุรกิจบางส่วน แนวโน้มพรุ่งนี้คาดแกว่งไซด์เวย์ ให้แนวต้าน 1,610 จุด และแนวรับ 1,585 จุด
4 เม.ย. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ปรับตัวลดลง และมูลค่าการซื้อขายค่อนข้างเบาบาง จากปัจจัยกดดันหลักแนวโน้มของเศรษฐกิจชะลอตัวหลังภาคส่งออกยังหดตัวต่อเนื่อง กระทบต่อภาพการเติบโตของเศรษฐกิจ
อีกทั้งปัจจัยราคาน้ำมันที่ปรับเพิ่มขึ้นกลับมากระทบต่อต้นทุนของธุรกิจในบางกลุ่ม แม้เป็นประโยชน์ต่อกลุ่มพลังงานต้นน้ำ อย่างไรก็ตาม ประเด็นหลักคือยังไร้ปัจจัยหนุนอย่างมีนัยสำคัญ แม้ว่าจะมีประเด็นการเลือกตั้งแต่ตลาดรับรู้ไปมากแล้ว ส่วนตลาดหุ้นอื่นในภูมิภาคเอเชียวันนี้ส่วนใหญ่ปรับตัวได้ดี
สำหรับแนวโน้มพรุ่งนี้คาดว่ายังแกว่งไซด์เวย์ยังคงไร้ปัจจัยใหม่ ประกอบกับเข้าใกล้ช่วงวันหยุด ทำให้นักลงทุนเริ่มชะลอการลงทุนส่วนปัจจัยที่ต้องติดตามเป็นการประกาศตัวเลขการจ้างงานนอกภาคการเกษตรเดือน มี.ค.ของสหรัฐในปลายสัปดาห์นี้ ให้แนวต้าน 1,610 จุด แนวรับ 1,585 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,936.31 ล้านบาท ปิดที่ 160.50 บาท เพิ่มขึ้น 1.00 บาท
BDMS มูลค่าการซื้อขาย 1,609.82 ล้านบาท ปิดที่ 30.50 บาท เพิ่มขึ้น 0.75 บาท
KBANK มูลค่าการซื้อขาย 1,578.50 ล้านบาท ปิดที่ 131.50 บาท ลดลง 1.50 บาท
AOT มูลค่าการซื้อขาย 1,316.26 ล้านบาท ปิดที่ 71.75 บาท เพิ่มขึ้น 0.25 บาท
CPALL มูลค่าการซื้อขาย 1,158.95 ล้านบาท ปิดที่ 61.25 บาท ลดลง 0.75 บาท